./data/phi0474/phi058/phi0474.phi058.perseus-lat1.xml
M. Tullius Cicero
nam ille vindex gladiatorum et bestiariorum emeratde Cosconio et Pomponio bestiarios nec sine iis armatis umquam in publico fuerat   hos alere non poterat, itaquevix tenebat   sensit Milo ; dedit cuidam non familiarinegotium qui sine suspicione emeret eam familiam a s Catone   quae simul atque abducta est, Racilius, qui unus est hoc tempore tribunus pl , rem patefecit eosque homines sibi emptos esse dixit (sic enim placuerat) et tabulam proscripsit se familiam Catonianam venditurum   in eam tabulam magni risus consequebantur  hunc igitur CatonemLentulus a legibus removit et eos qui de Caesare monstra promulgarunt, quibus intercederet nemo   nam quod de Pompeio Caninius agit sane quam refrixit   neque enim res probatur et Pompeius noster in amicitia P  Lentuli vituperatur et hercule non est idem  nam apud perditissimam illam atque infimam faecem populi propter Milonemsuboffendit et boni multa ab eo desiderant, multa reprehendunt   Marcellinus autem hoc uno mihi quidem non satis facit quod eum nimis aspere tractat ; quamquam id senatu non invito facit ; quo ego me libentius a curia et abomni parte rei publicae subtraho